钦定古今图书集成/明伦汇编/闺媛典/第289卷 > 皇清二十二 > 白作生妻叶氏
## 钦定古今图书集成/明伦汇编/闺媛典/第289卷 > 皇清二十二 > 白作生妻叶氏

按《广东通志》：“叶氏，清远人。年二十，归南海白作生。孝事公姑。生一女，无子。夫病危，嘱他适。氏泣曰：‘以君之德，自应永年。万一不测，吾必无他志，毋深虑也’。夫亡，孀居三十馀年。尝值岁饥，米价腾涌，氏出粟平粜，乡里颂德。卒年五十有一。”